मोदी सरकार के खिलाफ 27 सितंबर को भारत बंद करेंगे, किसान महापंचायत में शामिल हन्नान मुल्लाह का बयान
किसान महापंचायत का एजेंडा पूरी तरह से साफ हो गया है। इस महापंचायत में शामिल लेफ्ट नेता हन्नान मुल्ला ने कहा है कि उनका मकसद मोदी और योगी सरकार को हराना है।
मुजफ्फरनगर: किसान महापंचायत का एजेंडा पूरी तरह से साफ हो गया है। इस महापंचायत में शामिल लेफ्ट नेता हन्नान मुल्लाह ने बहुत बड़ा बयान दिया है। उन्होंने कहा है कि उनका मकसद मोदी और योगी सरकार को हराना है। उन्होंने कहा, ''आज से हमारा यूपी, उत्तराखंड, पंजाब मिशन शुरू हो गया है। मोदी सरकार के खिलाफ हम 27 सितंबर को भारत बंद करेंगे।''आपको बता दें कि मुजफ्फरनगर में किसान महापंचायत जारी है। बैनर संयुक्त किसान मोर्चे का है लेकिन शक्ति प्रदर्शन बीकेयू नेता राकेश टिकैत का है। 2022 से पहले टिकैत यूपी के जाटलैंट में अपनी ताकत दिखा रहे हैं। इस दौरान 5 लाख किसानों के जुटने का दावा है। एजेंडा तीनों कृषि कानूनों की वापसी का है जिसे लेकर सरकार 12 दौर की बातचीत भी कर चुकी है लेकिन किसान नेताओं की जिद की वजह से बातचीत का दौर भी अब ठप है।इस समय महापंचायत के मंच पर किसान नेताओं का भाषण चल रहा है। सबका यही कहना है कि जबतक तीनों कानून वापस नहीं लिए जाते तबतक उनका आंदोलन चलता रहेगा।